Lhotse
Lhotse sa 8.516 metara je četvrti najviši vrh na svijetu, poslije vrhova Mount Everest, K2 i Kangchenjunga. Dio je planinskog masiva Himalaja i sa najvišim vrhom na svijetu je povezan preko južnog prevoja. Naziv vrha vodi porijeklo iz tibetanskog jezika i u prijevodu na bosanski bio značio Južni vrh. Pored glavnog vrha, planinu čine vrhovi niže nadmorske visine Srednji Lhotse (na istoku sa 8.414 m) i Lhotse Shar (8.383 m). Vrh se nalazi na granici između kineske autonomne regije Tibet i nepalske regije Kumbu.